Държавен вестник, бр. 87, 2010 г., стр. 33

БРОЙ  87	
Д Ъ Р Ж А В Е Н  В Е С Т Н И К 	
СТР.  33  
отговаряща за уведомяването на Комисията по 
операциите или проектите за градско развитие, 
във връзка с която се изискват уведомления 
по съответните Правила на ЕС; и
11.1.4. Да спазва задълженията си по Ре­
гламента за структурните фондове на ЕС и 
другите приложими правила на ЕС, незави­
симо от помощта на ЕИБ по конкретни цели, 
предвидени в това Споразумение.
11.2. ЕИБ декларира, че:
11.2.1. Ще полага всички усилия да ин­
вестира напълно фондовете по JESSICA в 
съответствие с Инвестиционната стратегия;
11.2.2. Ще организира вътрешната си адми­
нистрация по начин, насочен към осигуряване 
на ефективното изпълнение на дейностите по 
JESSICA; и
11.3. Страните могат да се споразумеят по 
всяко време след изтичането на една година 
от влизането в сила на това Споразумение 
за установяване на представителство на 
ЕИБ в София, България, в зависимост от 
нуждите на Холдинговия фонд по JESSICA 
за България и взимайки предвид всички 
допълнителни вноски, направени от УО на 
ОПРР, съгласно чл. 6.2.
12. Отговорност
12.1. Когато е необходимо, ЕИБ ще прилага 
подходящи вътрешни политики, за да гаран­
тира, че дейността по JESSICA се изпълнява 
в съответствие с това Споразумение.
12.2. ЕИБ ще упражнява дължима грижа 
при изпълнението на дейността по JESSICA и 
допълнителните дейности и носи отговорност 
пред управляващия орган за всички директни 
загуби, причинени му от неспособността на 
ЕИБ да изпълни дължимата грижа. 
12.3. Всяка финансова отговорност на ЕИБ 
по чл. 12.2 е предмет на ограничение до стой­
ност, равна на общата стойност на платените 
разходи на Холдинговия фонд по JESSICA, 
съгласно чл. 10 и писмото за разходите. Този 
праг изключва всяка финансова отговорност, 
причинена от умишлени злонамерени действия 
или груба небрежност.
12.4. Без да противоречи на чл. 12.2 и 12.3, 
ЕИБ няма да бъде държана отговорна пред УО 
на ОПРР за каквато и да е загуба или вреда 
или разход, който е понесен от Холдинговия 
фонд по JESSICA или за финансовото му 
състояние, както и за финансовия резултат на 
която и да е от операциите или неизпълнение от 
страна на ФГР, Проектите за градско развитие 
или изпълнителите по договори във връзка 
с изпълнението на дейността по JESSICA и 
допълнителните задачи, на приложимите 
Правила на ЕС за структурните фондове, 
други приложими правила на ЕС, приложи­
мото българско законодателство, правилата 
на ОПРР или други приложими закони.
12.5. ЕИБ при никакви обстоятелства няма 
да е отговорна, когато е предприела или не 
е предприела действие, в съответствие с Ин­
вестиционната стратегия и/или с решение на 
Инвестиционния съвет и/или Указанията за 
съкровищно управление или се е основавала 
на информация, получена от УО на ОПРР или 
Инвестиционния съвет или ФГР. ЕИБ не е 
отговорна за каквито и да е загуби, дължащи 
се на действие или бездействие на депозитна 
банка, определена от УО на ОПРР, съгласно 
параграф 1.3 на Указанията за съкровищно 
управление или дължащи се на фалит на 
такава банка.
12.6. УО на ОПРР няма да държи ЕИБ 
виновна и ще я обезщети за всякакви задъл­
жения, щети, реални разходи, претенции или 
разходи, направени от ЕИБ в резултат на 
претенции на трети страни срещу ЕИБ, ней­
ните пълномощници, служители или агенти 
поради това, че ЕИБ изпълнява дейност по 
JESSICA, освен в случай на умишлени злона­
мерени действия или груба небрежност или 
бездействия от страна на ЕИБ. 
13. Мониторинг, отчетност, одити
13.1. Страните се задължават да спазват 
съответните им задължения по мониторинга, 
отчетността и одита, определени в приложения 
B, C и D, като тези приложения може да бъдат 
разширявани или изменяни по друг начин.
13.2. В допълнение към нейните собствени 
вътрешни правила, както е посочено в нейния 
устав, ЕИБ трябва да осигури външен одит за 
Холдинговия фонд по JESSICA в съответствие 
с приложимите правила.
13.3. ЕИБ ще събира и предоставя на УО 
на ОПРР всяка свързана информация, доку­
менти и отчети, необходими на УО на ОПРР 
да изпълни всички свои задължения съгласно 
приложимите национални и на ЕС правила. 
Всички искания за такава информация, до­
кументи и отчети, освен в изключителни и 
обосновани случаи, трябва да се получават 
единство от УО на ОПРР.
13.4. ЕИБ трябва незабавно да сведе до 
знанието на Инвестиционния съвет всяко 
подозрение за нередност или измама на ниво 
ФГР или проекти за градско развитие, което 
є е станало известно.
14. Влизане в сила; прекратяване
14.1. Това Споразумение влиза в сила от 
датата на обнародване в „Държавен вест­
ник“ на Закона за неговата ратификация от 
Народното събрание на Република България 
съгласно чл. 85, ал. 1, т. 4 и 5 от Конституцията 
на Република България и остава в сила три 
години, ако не бъде прекратено по предвиде­
ното в този чл. 14, до датата на издаване на 
окончателния доклад за дейността по JESSICA. 
В срок шест месеца преди изтичането на този 
срок, Страните трябва да се срещнат, за да се